CELEX: 32015R1489
Language: et
Date: 2015-09-03 00:00:00
Title: Komisjoni rakendusmäärus (EL) 2015/1489, 3. september 2015, milles käsitletakse Lactobacillus plantarum NCIMB 30238 ja Pediococcus pentosaceus NCIMB 30237 valmistise kasutamise lubamist kõikide loomaliikide söödalisandina (EMPs kohaldatav tekst)

4.9.2015   
            
            
               ET
            
            
               Euroopa Liidu Teataja
            
            
               L 231/1
            
         KOMISJONI RAKENDUSMÄÄRUS (EL) 2015/1489,
   3. september 2015,
   milles käsitletakse Lactobacillus plantarum NCIMB 30238 ja Pediococcus pentosaceus NCIMB 30237 valmistise kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatavatele söödalisanditele lubade andmine ning selliste lubade andmise alused ja kord. Määruse (EÜ) nr 1831/2003 artikli 10 lõikega 7 koostoimes artikli 10 lõigetega 1–4 on ette nähtud erisätted liidus silokonservantidena kasutatavate ainete hindamise kohta.
            
         
               (2)
            
            
               Vastavalt määruse (EÜ) nr 1831/2003 artikli 10 lõike 1 punktile b kanti valmistised Lactobacillus plantarum MBS-LP-01 (NCIMB 30238) ja Pediococcus pentosaceus MBS-PP-01 (NCIMB 30237) söödalisandite registrisse kui kõikide loomaliikide jaoks ette nähtud olemasolevad tooted, mis kuuluvad funktsionaalrühma „silokonservandid”.
            
         
               (3)
            
            
               Määruse (EÜ) nr 1831/2003 artikli 10 lõike 2 kohaselt ja koostoimes kõnealuse määruse artikliga 7 esitati kaks taotlust valmististe lubamiseks kõikide loomaliikide jaoks ette nähtud söödalisanditena ja paluti, et kõnealused söödalisandid klassifitseeritaks söödalisandite kategooriasse „tehnoloogilised lisandid” ja funktsionaalrühma „silokonservandid”. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 23. mai 2012. aasta (2) ja 11. septembri 2014. aasta (3) arvamuses järeldusele, et kõnealused valmistised ei mõju kavandatud kasutustingimustes kahjulikult loomade ja inimeste tervisele ega keskkonnale. Toiduohutusamet järeldas ka, et Pediococcus pentosaceus NCIMB 30237 ja Lactobacillus plantarum NCIMB 30238 valmististe segu (vahekorras 8:2) kasutamine võib parandada toitainete säilimist silos, mis on valmistatud kergesti, keskmiselt ja raskesti sileeritavast materjalist. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Mõlemat taotlust hinnati eraldi ohutuse ja tõhususe suhtes, kuid toiduohutusamet jõudis järeldusele, et tõhusust õnnestus tõendada üksnes mõlema valmistise täpses vahekorras kasutatava segu puhul. Seetõttu tehakse ettepanek lubada kasutada ainult ühte valmistist. Valmististe Lactobacillus plantarum NCIMB 30238 ja Pediococcus pentosaceus NCIMB 30237 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas kirjeldatud valmistist, mis kuulub söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Üleminekumeetmed
   Lisas nimetatud valmistist ja seda sisaldavat sööta, mis on toodetud ja märgistatud enne 24. märtsi 2016 kooskõlas enne 24. septembrit 2015 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2012; 10(6):2732 ja 2733.
   
      (3)  EFSA Journal 2014; 12(9):3829.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate ühikute (CFU) arv värske materjali kg kohta
               
            
                  
                     Kategooria: tehnoloogilised lisandid. Funktsionaalrühm: silokonservandid
                  
               
            
                  1k21008
               
               
                  —
               
               
                  
                     Lactobacillus plantarum
                  
                  NCIMB 30238
                  
                     Pediococcus pentosaceus
                  
                  NCIMB 30237
               
               
                  
                     Söödalisandi koostis
                  
                  Valmistis, mille koostis on järgmine: Lactobacillus plantarum NCIMB 30238, sisaldus söödalisandi grammi kohta vähemalt 2,0 × 1010 CFU, ja Pediococcus pentosaceus NCIMB 30237, sisaldus söödalisandi grammi kohta vähemalt 2,6 × 1010 CFU.
                  
                     Toimeaine kirjeldus
                  
                  
                     Lactobacillus plantarum NCIMB 30238 ja Pediococcus pentosaceus NCIMB 30237 elujõulised rakud.
                  
                     Analüüsimeetod
                      (1)
                  
                  
                     Lactobacillus plantarum NCIMB 30238 loendamine söödalisandis: pindkülvimeetod MRS agariga (EN 15787).
                  
                     Lactobacillus plantarum NCIMB 30238 identifitseerimine: impulssvälja-geelelektroforees (PFGE).
                  
                     Pediococcus pentosaceus NCIMB 30237 loendamine söödalisandis: pindkülvimeetod (EN 15786).
                  
                     Pediococcus pentosaceus NCIMB 30237 identifitseerimine: impulssvälja-geelelektroforees (PFGE).
               
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              
                                 Lactobacillus plantarum NCIMB 30238 ja Pediococcus pentosaceus NCIMB 30237 miinimumsisaldus: 1 × 108 CFU (vahekorras 1:4) värske materjali kg kohta.
                           
                        
                              3.
                           
                           
                              Kasutajate ohutus: käitlemisel on soovitav kasutada respiraatorit, kaitseprille ja kindaid.
                           
                        
               
                  24. september 2025
               
            
         (1)  Analüüsimeetodite üksikasjad on kättesaadavad referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports